[{"text_idx": "#000000", "text": "Pwy rydych wedi eu helpu"}, {"text_idx": "#000001", "text": "Mae gan bobl sy\u2019n dioddef o ddigartrefedd neu sydd mewn perygl o fod yn ddigartref o leiaf un gollfarn droseddol yn aml, sy\u2019n ei gwneud yn anodd iawn iddynt ddod o hyd i swydd. Mae llawer o ffurflenni cais yn holi ynghylch gweithgarwch troseddol blaenorol, ac mae\u2019n rhaid i ni ddatgelu hyn dan y gyfraith oherwydd bydd llawer o gwmni\u0308au\u2019n cwblhau gwiriadau GDG."}, {"text_idx": "#000002", "text": "Mae hunan-gyflogaeth yn opsiwn gwahanol, ac mae CAERedigrwydd wedi helpu dau ymgeisydd am grant allan o ddiweithdra. Gyda\u2019r grant \u00a3750 llawn, maent wedi gallu prynu\u2019r offer hanfodol i ddechrau eu busnes."}, {"text_idx": "#000003", "text": "Gall cofnod troseddol atal cynnydd person sy\u2019n ddigartref neu sydd mewn perygl o ddigartrefedd, gan ei adael heb lawer o opsiynau i ennill arian. Mae hyn yn cynyddu\u2019r posibilrwydd y bydd yn troi\u2019n o\u0302l at droseddu i oroesi."}, {"text_idx": "#000004", "text": "Ni ddylai hanes o droseddu atal rhywun rhag symud \u2018mlaen. Gall y grant yma helpu pobl sy\u2019n dioddef o ddigartrefedd i fagu hyder ac ysgogiad i weithio a sicrhau nad ydynt yn aildroseddu."}, {"text_idx": "#000005", "text": "Gall rhywbeth mor syml a\u0302 bod yn berchen ar ryw fath o Brawf Adnabod fod yn gam allweddol o ran dianc rhag digartrefedd yn barhaol. Gall trwyddedau gyrru, pasbortau a thystysgrifau geni gael eu colli neu eu dwyn yn hawdd pan fo rhywun yn cysgu ar y stryd, ac mae\u2019n anodd iawn cael rhai newydd heb gyfeiriad parhaol."}, {"text_idx": "#000006", "text": "Mae CAERedigrwydd yn cefnogi mynediad i Brawf Adnabod i bobl sy\u2019n profi digartrefedd yng Nghaerdydd ac eisoes wedi rhoi pedwar prawf adnabod i bobl a oedd yn cael trafferthion heb un."}, {"text_idx": "#000007", "text": "Mae Prawf Adnabod yn rhoi mynediad i bobl i wasanaethau hanfodol y llywodraeth, y mae gan bob un ohonom hawl iddynt. Mae angen un i gael swydd, agor cyfrif banc, derbyn budd-daliadau a sicrhau tai fforddiadwy. Heb y gwasanaethau hanfodol hyn, mae bron yn amhosib dianc rhag digartrefedd."}, {"text_idx": "#000008", "text": "Y prif rwystr i gael Prawf Adnabod i berson sy\u2019n profi digartrefedd yw diffyg arian. Cost gyfartalog trwydded yrru yn y DU yw \u00a334-\u00a343 \u2013 mae\u2019r gost yn wahanol ar gyfer gwneud cais ar-lein neu drwy\u2019r post. Os byddwch yn rhoi arian i bobl sy\u2019n cysgu ar y stryd bydd yn rhaid iddynt ddewis rhwng cynilo am drwydded neu dalu am eu hanghenion sylfaenol fel bwyd a lloches."}, {"text_idx": "#000009", "text": "Ar o\u0302l byw ar y stryd, mewn llety brys, hosteli ac ar soffas, byddai\u2019n hawdd cymryd yn ganiataol mai cael ty\u0302 parhaol yw\u2019r cam olaf i rywun sy\u2019n dioddef o ddigartrefedd. Fodd bynnag, yn achos rhywun sy\u2019n cael ty\u0302 fel hyn, mae\u2019n debygol na fydd dodrefn yno nac eitemau sylfaenol fel gwely, ffwrn neu oergell."}, {"text_idx": "#000010", "text": "Mae llawer o\u2019n grantiau mawr wedi helpu unigolion a theuluoedd i gael dodrefn a nwyddau gwyn i wneud eu llety yn gartref cyfforddus."}, {"text_idx": "#000011", "text": "Gall byw mewn cartref sydd wedi\u2019i ddodrefnu wneud gwahaniaeth go iawn i rywun sy\u2019n symud i ffwrdd o ddigartrefedd. Mae bod yn ddiogel yn y cartref yn helpu i adeiladu sefydlogrwydd mewn bywyd, a hwn yw\u2019r ffactor pwysicaf yn aml o ran cadw pobl i ffwrdd o ddigartrefedd am byth."}, {"text_idx": "#000012", "text": "Wayne dderbyniodd y grant CAERedigrwydd cyntaf erioed. Dechreuodd ei brofiad o ddigartrefedd pan oedd yn 15 oed, pan gollodd ei rieni gartref y teulu. Am y 25 mlynedd nesaf, ailadroddodd batrwm o ddigartrefedd, caethiwed a charchar tan iddo gyrraedd pwynt a\u2019i orfododd i fynd i gael triniaeth."}, {"text_idx": "#000013", "text": "\u201cRo\u2019n i wedi colli defnydd o fy nghoes chwith a fy mraich dde oherwydd fy nghamddefnydd o sylweddau. Ro\u2019n i mewn lle gwael. Ro\u2019n i\u2019n gwybod na allwn i gario \u2018mlaen, felly fe es i at The Wallich am help, ac fe wnaethon nhw fy rhoi mewn cysylltiad a\u0302 Byddin yr Iachawdwriaeth. Yna fe ges i le mewn llety lloches. Penderfynais mai digon oedd digon, ac fe geisiais help am fy nghaethiwed i sylweddau.\u201d"}, {"text_idx": "#000014", "text": "Mae Wayne wedi bod yn sobor ers 2014, ac yn yr amser hwnnw mae wedi cwblhau cyrsiau di-rif i wella ei gyflogadwyedd, gan gynnwys cymwysterau mewn Saesneg, Mathemateg a chwnsela. Fodd bynnag, er ei fod wedi gwneud llawer o wirfoddoli, mae wedi\u2019i chael hi\u2019n anodd dod o hyd i swydd barhaol. Newidiodd popeth yn ystod ei amser gyda The Big Issue."}, {"text_idx": "#000016", "text": "Mae Wayne nawr yn gweithio fel Datblygwr Gwerthwyr yn The Big Issue yn asesu anghenion pobl ac yn defnyddio ei brofiad o ddigartrefedd hirdymor i helpu eraill."}, {"text_idx": "#000017", "text": "\u201cRwy\u2019n gweithio deg awr yng Nghaerdydd yn cefnogi pobl ar y stryd, a gyda gweddill fy amser rwy\u2019n dosbarthu cylchgronau yng Nghasnewydd, Trefynwy a Rhosan ar Wy.\u201d"}, {"text_idx": "#000018", "text": "Gyda\u2019i drwydded yrru, gall Wayne fwynhau lefel newydd o annibyniaeth."}, {"text_idx": "#000020", "text": "This website is brought to you by FORCardiff."}, {"text_idx": "#000021", "text": "No funds or donations from GiveDIFFerently or its partners have been used in its production."}, {"text_idx": "#000022", "text": "There are three easy ways to #giveDIFFerently"}, {"text_idx": "#000023", "text": "Make an online donation here today"}, {"text_idx": "#000024", "text": "#CardItForCardiff Donate \u00a33 with a tap of a card at one of our contactless donation points in Cardiff"}, {"text_idx": "#000025", "text": "Enter your details and choose one of our pledges or complete your own pledge below."}]